Συνέλευση Ίσης Εκπροσώπησης της Σύμβασης που συνάφθηκε μεταξύ των κρατών της Αφρικής, της Καραϊβικής και του Ειρηνικού και της Ευρωπαϊκής Ένωσης (ΑΚΕ-ΕΕ) - Εγκριθέντα ψηφίσματα για τον αντίκτυπο των επιδοτούμενων εξαγωγών βοείου κρέατος της ΕΕ (ΑΚΕ-ΕΕ 2135/97/τελ.)

Η Συνέλευση Ίσης Εκπροσώπησης ΑΚΕ-ΕΕ,

- συνελθούσα στις Βρυξέλλες από τις 17 έως τις 20 Μαρτίου 1997,

Α. αναγνωρίζοντας ότι η προώθηση της αγροτικής ανάπτυξης και η καταπολέμηση της φτώχειας αποτέλεσαν ανέκαθεν κεντρικό στόχο της αναπτυξιακής πολιτικής της ΕΕ στη νότια Αφρική βάσει διαδοχικών Συμβάσεων Λομέ,

Β. αναγνωρίζοντας τη σημασία του κτηνοτροφικού τομέα για τις αγροτικές οικονομίες της Νχμίμπια, της Μποτσουάνα και της Σουαζιλάνδης, και την κεντρική σημασία της αγοράς της Νοτίου Αφρικής για όλους τους επιμέρους τομείς της αγοράς του βοείου κρέατος, ιδίως στη Ναμίμπια,

Γ. επιδοκιμάζοντας την ΕΕ για την εκτενή αναπτυξιακή βοήθεια που παρείχε στην ανάπτυξη της παραγωγής και εμπορίας βοειδών και σχετικών προϊόντων στη Ναμίμπια, τη Μποτσουάνα και τη Σουαζιλάνδη, η οποία συνέβαλε στη βελτίωση των αγροτικών εισοδημάτων,

Δ. έχοντας υπόψη

- το 10πλασιασμό των εξαγωγών βοείου κρέατος της ΕΕ προς τη Νότιο Αφρική από το 1991,

- τις μέσες επιτόπιες τιμές του κατεψυγμένου βοείου κρέατος άνευ οστών της ΕΕ των 2,66 Rand ανά χλγ. (που το 1996 ήταν 51 % κάτω από την εγχώρια χονδρική τιμή της Νοτίου Αφρικής),

- ότι η επιστροφή εξαγωγής κατεψυγμένου βοείου κρέατος άνευ οστών της ΕΕ ανέρχεται σε 6,18 Rand ανά χλγ. στη Νότιο Αφρική,

Ε. ανησυχώντας έντονα για την ταχεία εξάπλωση των εξαγωγών βοείου κρέατος της ΕΕ προς τη Νότιο Αφρική, που χαίρουν εκτεταμένων επιστροφών εξαγωγών,

ΣΤ. πιστεύνοντας ότι η μαζική αυτή εξάπλωση των επιδοτούμενων εξαγωγών βοείου κρέατος της ΕΕ προς τη Νότιο Αφρική είχε ως αποτέλεσμα την απώλεια εσόδων των κτηνοτρόφων της Νοτίου Αφρικής, της Μποτσουάνα, της Σουαζιλάνδης και της Ναμίμπια, ύψους εκατοντάδων εκατομμυρίων Rand,

Ζ. πιστεύοντας ότι υπάρχει έντονη ασυνέπεια μεταξύ της τρέχουσας εφαρμογής του συγκεκριμένου μέσου της Κοινής Γεωργικής Πολιτικής, που συνίσταται στο σύστημα των επιστροφών εξαγωγών βοείου κρέατος προς τη Νότιο Αφρική, και των στόχων της κοινοτικής πολιτικής για αναπτυξιακή συνεργασία υπέρ της αγροτικής ανάπτυξης οικονομιών που εξαρτώνται από την κτηνοτροφία,

Η. ενόψη:

- του αιτήματος της κυβέρνησης της Νοτίου Αφρικής της 29ης Αυγούστου 1996 για την άμεση αναταξινόμηση που να αποκλείει τη δυνατότητα καταβολής επιστροφών κατά την εξαγωγή,

- της έκκλησης του Οκτωβρίου 1996 της Ένωσης Παραγωγών Κρέατος της Ναμίμπια προς τους Υπουργούς Εξωτερικών της ΕΕ για τον τερματισμό των επιδοτήσεων των εξαγωγών βοείου κρέατος προς τη Νότιο Αφρική,

- της πρόσφατης έκκλησης του Υπουργού Γεωργίας της Νοτίου Αφρικής προς τον Ασκούντα την Προεδρία της ΕΕ για να επιτύχει τον τερματισμό των επιδοτούμενων εξαγωγών βοείου κρέατος της ΕΕ προς τη Νότιο Αφρική,

1. καλεί το Συμβούλιο των Υπουργών Γεωργίας της ΕΕ να δώσουν εντολή στις αρμόδιες υπηρεσίες της ΓΔ VI για να πάρουν αμέσως μέτρα για την επαναταξινόμηση της Νοτίου Αφρικής, ούτως ώστε να τερματιστεί η καταβολή επιστροφών στις εξαγωγές βοείου κρέατος της ΕΕ προς τη Νότιο Αφρική 7

2. καλεί το Αναπτυξιακό Συμβούλιο της ΕΕ να αναλάβει πάραυτα πρωτοβουλία προς θέσπιση μόνιμου διαλόγου με το Συμβούλιο Γεωργίας της ΕΕ και τις αρμόδιες υπηρεσίες της ΓΔ VI, για να εξασφαλίσει ότι η εφαρμογή των διαφόρων μέσων και μηχανισμών της ΚΓΠ δεν υπονομεύουν την προώθηση των στόχων της πολιτικής για αναπτυξιακή συνεργασία της ΕΕ σε διάφορες περιοχές του αναπτυσσόμενου κόσμου 7

3. καλεί την Επιτροπή να συντάσσει ετήσια έκθεση για την επίτευξη συνοχής μεταξύ των στόχων της αναπτυξιακής πολιτικής της ΕΕ και της υλοποίησης των διαφόρων μέσων της ΚΓΠ, ιδιαίτερα όσον αφορά στις περιπτώσεις εκκλήσεων αναπτυσσομένων χωρών 7

4. αναθέτει στους Συμπροέδρους της να διαβιβάσουν το παρόν ψήφισμα στο Συμβούλιο ΑΚΕ-ΕΕ, στην Επιτροπή και στο Συμβούλιο Γεωργίας της ΕΕ.